text:  Stoppet med 650 kilo khat
  06 juni 2013 kl. 18.46
  Tysk politi stoppede torsdag morgen en polak, som forsøgt at smugle 650 kilo khat ind i Danmark. Khatten ville kunne indbringe 750.000 kr. i Danmark.
  Forbundspolitiet blev inddraget i jagten ved 6-tiden. En patruljevogn blev placeret ved en af tilkørslerne på motorvejen ved Flensborg. Kort efter fik de øje på det angivne køretøj - en VW Crafter - som blee forfulgt af en patruljevogn fra grænsepolitiet.
  Bilen, der var på vej mod Danmark, blev ført af en 27-årig polak.
  Varebilen var fyldt med indbo og papkasser. Alt blev ryddet ud - og bag madrasser og møbler opdagede politifolkene, at der var gemt narkotika bag panelerne.
  I alt blev fundet 90 kartoner med tygge-khat. De vejede tilsammen 650 kg.
  Den 27-årige polak har forklaret kriminalpolitiet i Flensborg, at han skulle køre varebilen fra England til Danmark. Han erklærede, at han intet kendte til den ulovlige last.
  Tysk politi skønner, at lasten ville kunne indbringe over 100.000 euro på det sorte marked. Det svarer til 750.000 danske kroner.
  